open-index/open-wikipedia-markdown huggingface dataset:
Մայք Ուայթ

**Մայքլ Քրիստոֆեր Ուայթ**, (, ), ամերիկացի սցենարիստ, դերասան և պրոդյուսեր։ Հայտնի է HBO «Լուսավորվածները» հեռուստասերիալից որպես համահեղինակ, պրոդյուսեր, սցենարիստ, ռեժիսոր և դերասան (2011–2013):  ֆիլմի համար  արժանացել է «Անկախ հոգի» մրցանակին, Ջոն Կասավետիսի դափնեկիր   է (2000 թվական)։

## Անձնական կյանք
Ուայթը ծնվել է Կալիֆոռնիա նահանգի Փասադենա քաղաքում, հասարակական միջոցների հավաքագրման մենեջեր Լայլի Լիի և քահանա Մեյլ Ուայթի (Ջեյմս Մելվիլա Ուայթ) ընտանիքում։ Սովորել է Փասադենայի ճարտարագիտական դպրոցում և Ուեսլեյան համալսարանում։ Ուայթն ազատ բիսեքսուալ է։ Նրա հայրը 1964 թվականին բացահայտել է իրեն որպես հոմոսեքսուալիստ։

## Կարիերա
Ուայթը հանդես է եկել որպես սցենարիստ և պրոդյուսեր «Դոուսոնի ծովածոցը» և «Խենթուկները և խելառները» հեռուստասերիալներում, ինչպես նաև մասնակցել է «Չակ և Բաք» (2000 թվական), «Լավ աղջիկ» (2002 թվական), «Խելառների երկիր» (2002 թվական), «Ռոքի դպրոցը» (2003), «Nacho Libre» (2006 թվական) ֆիլմերի սցենարների կազմանը և նրանցից յուրաքանչյուրում ունեցել է դեր։ Ինչպես նաև նա խաղացել է վերակառուցողի դերը «Սթեփֆորդյան կանայք» (1975 թվական) ֆիլմում և  (2008 թվական).  ֆիլմը 2000 թվականին անվանակոչվել է ըստ  ամսագրի «տասնամյակի լավագույն էկրանավորումը»։

Ուայթը հաճախ համագործակցել է Դերասան Ջեք Բլեքի հետ։ Նրանք համատեղ ստեղծել են  կինոկազմակերպությունը, որը դադարել է գործել 2006 թվականին։ Չնայած Ուայթը դասական ռոքի սիրահար չէր, բայց նա գրեց «Ռոքի դպրոցը» ֆիլմի սցենարը, որպեսզի Բլեքը կարողանար այդ ֆիլմում երգեր իր սիրելի ռոք երգերը։

## Կինոդարան
### Սցենարիստ
*Քոլեջի դիակը (Մայքլ Թրեգերի հետ) (1998)
* Դոուսոնի ծովածոցը (1998—1999) (նաև պրոդյուսր)
*Խենթուկները և խելառները (1999) (նաև պրոդյուսր)
* Չակ և Բաք (2000)
* Փասադենա (2001) (նաև բեմադրող/կատարող պրոդյուսեր)
* Խելառների երկիր (2002)
* Լավ աղջիկ (2002)
* Ռոքի դպրոց (2003)
*  (2006)
* Շան տարի (2007) (նաև ռեժիսոր)
* Լուսավորվածները (2011—2013) (նաև բեմադրող/կատարող պրոդյուսեր)
* Բեատրիսը ընթրիքին (2017)
* Էմոջի ֆիլմ (2017)
* Բռեդի կարգավիճակը (2017) (նաև ռեժիսոր)
* Իդեալական ձայն 3 (2017)
* Միակ մեկ Իվանը

### Դերասան
* Չակ և բաք (2000)
*Խելառների երկիր (2002)
*Լավ աղջիկ (2002)
*Ռոքի դպրոց (2003)
* Ստեփֆորդյան կանայք (2004)
* Մեռյալները մինջև պահանջելը (2008)  
* Խեղդել (2008)
* Բռոնքսի պարոնայք (2009)
*  (2009)
* Պայծառացածը (2011—2013) (հեռուստացույց)
* Ուղևորություն (2014)
* Դ Գնացքը (2015)

### Պրոդյուսեր
* (2006)
* Շան տարի (2007)
* Բռոնքսի պարոնայք (2009)
* Կախարդանք, կախարդանք (2013)
* Դ Գնացքը (2015)

## Ծանոթագրություններ

Կատեգորիա:20-րդ դարի ամերիկացի տղամարդ դերասաններ
Կատեգորիա:20-րդ դարի դերասաններ
Կատեգորիա:21-րդ դարի ամերիկացի տղամարդ դերասաններ
Կատեգորիա:«Ոսկե ազնվամորի» մրցանակի դափնեկիրներ
Կատեգորիա:Ամերիկացի կինոպրոդյուսերներ
Կատեգորիա:Ամերիկացի պրոդյուսերներ
Կատեգորիա:Ամերիկացի սցենարիստներ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Ամերիկացի տղամարդ հնչյունավորողներ
Կատեգորիա:Ամերիկացի հեռուստապրոդյուսերներ
Կատեգորիա:Ամերիկացի կինոռեժիսորներ
Կատեգորիա:Ամերիկացի ռեժիսորներ
Կատեգորիա:Ամերիկացի կինոսցենարիստներ
Ֆազուլահ Բեգլու

**Ֆազուլահ Բեգլու**, գյուղ Ռուսական կայսրության Ելիզավետպոլի նահանգի Ջաբրայիլի գավառում։ 1907 թվականի տվյալներով ուներ 200 հայ բնակիչ։ Այժմ մտնում է ԼՂՀ-ի Քաշաթաղի շրջանի մեջ։

## Ծանոթագրություններ

Կատեգորիա:Արցախի Հանրապետության աշխարհագրություն
Կատեգորիա:Ելիզավետպոլի նահանգի հայաբնակ բնակավայրեր
Կատեգորիա:Ջաբրայիլի գավառի բնակավայրեր
Կատեգորիա:Քաշաթաղի շրջան
Արտաշատ (Սարդարաբադի գավառ)

**Արտաշատ** նաև՝ *Ֆաթաբադ*, ավերակ գյուղ Հայկական մարզի Երևանի պրովինցիայի Սարդարաբադի գավառում (մահալ)։ Գյուղը հիշատակում է Իվան Շոպենը։

## Ծանոթագրություններ

Կատեգորիա:Երևանի պրովինցիա
Կատեգորիա:Հայկական մարզ
Կատեգորիա:Սարդարաբադի գավառ
Ֆրիդլ Դիկեր-Բրանդեյս

**Ֆրիդլ Դիկեր-Բրանդեյս** (նաև **Բրանդայս**, , ), հրեական ծագմամբ ավստրիացի նկարչուհի։ Յոհաննես Իտտենի (1888-1967) աշակերտուհին, այնուհետև շարունակել է ուսումը Վեյմարյան Բաուհաուզում։ 1919-1923 թվականներին զբաղվել է գործվածքի դիզայնով, պատկերազարդման և ձևավորման աշխատանքներով։ Բաուհաուզն ավարտելուց հետո Բեռլինում, Պրահայում և Գրոնովում աշխատել է որպես թատերական նկարիչ և դիզայներ։ 1936 թվականին ամուսնացել է Պաուլ Բրանդայսի հետ։

Ամուսնու հետ միասին 1942 թվականի դեկտեմբերին արտաքսվել է Թերեզինսկի գետտո, որտեղ դասավանդել է նկարչություն։ 1944 թվականի հոկտեմբերի 6-ին Տերեզիենշտադտից Օսվենցիմում արտաքսման նախօրեին նա ճամպրուկի մեջ է հավաքում դասերի ժամանակ երեխաների կողմից  արված նկարները (շուրջ 5000), որոնք պահպանվել են։ Պատերազմից հետո դրանք դարձան գետտոյում հրեաների առօրյա կյանքի վառ ապացույցը։ Ներկայումս դրանք պահվում են Պրահայում, Հրեական թանգարանում։ 1999 թվականին Վիեննայում բացվեց Ֆրիդլ Դիկեր- Բրանդեյսի  և նրա թերեզինյան  աշակերտների ստեղծագործությունների ցուցահանդեսը։ Այն շրջել է շատ երկրներում, ցուցահանդես են այցելել միլիոնից ավել մարդ։

## Գրականություն
*Elena Makarova. Friedl Dicker-Brandeis. Ein Leben für Kunst und Lehre Verlag Christian Brandstaetter, Wien-Muenchen, 1999, ISBN 3-85498-032-9
*Elena Makarova: Friedl, Dicker-Brandeis, Vienna 1898 — Auschwitz 1944 (Paperback), Tallfellow Press; 1st edition (December 31, 1999), ISBN 0967606195 (10), ISBN 978-0967606194 (13)
*Susan Goldman Rubin: Fireflies in the Dark: The Story of Friedl Dicker-Brandeis and the Children of Terezin, Holiday House Inc. New York, 2000, ISBN 9780823416813 (13), ISBN 082341681X (10)
*Елена Макарова, Сергей Макаров. Крепость над бездной. Т. 4: Искусство, музыка и театр в Терезине. Мосты культуры (Гешарим), М., 2007, ISBN 5-93273-219-9

## Ծանոթագրություններ

## Արտաքին հղումներ
* Entry in Jewish Women: A Comprehensive Historical Encyclopedia
* More about Friedl Dicker-Brandeis 
* The Pinkas Synagogue
* Exhibition Tokyo Fuji Art Museum April 2002 
* Jewish Museum (1109 Fifth Avenue, New York City) from September 10, 2004 to January 16, 2005
* http://makarovainit.com/friedl/home.html
* https://web.archive.org/web/20101215004606/http://www.jewishmuseum.cz/en/afdb.htm
* http://www.thejewishmuseum.org/exhibitions/FDB 
* Documents about Friedl Dicker-Brandeis in the collection of the Jewish Museum Prague .

Կատեգորիա:20-րդ դարի նկարչուհիներ
Կատեգորիա:Ավստրիացի արվեստագետներ
Կատեգորիա:Ավստրիացի դիզայներներ
Կատեգորիա:Ավստրիացի լուսանկարիչներ
Կատեգորիա:Ավստրիացի մանկավարժներ
Կատեգորիա:Ավստրիացի նկարչուհիներ
Կատեգորիա:Հոլոքոստի զոհեր
Կատեգորիա:Հրեա արվեստագետներ
Օղլան Դալա

**Օղլան Դալա**, լեռ Հայկական լեռնաշխարհում, Վայքի լեռնաշղթայի հարավային հատվածում, Արփա գետի ստորին հոսւսնքի աջ կողմում։ 1905 թ. այստեղ է ապաստան գտել թուրք խուժանից փախած Վերին Նորաշեն գյուղի հայ բնակչությունը («Մշակ», էջ 122, 1905 թ)։

## Ծանոթագրություններ

Կատեգորիա:Վայքի լեռնաշղթա
Կատեգորիա:Վայոց ձորի մարզի լեռներ
Այբոլիտը և Բարմալեյը

**«Այբոլիտը և Բարմոլեյը»** (), խորհրդային տիկնիկային մուլտֆիլմ, որը ստեղծվել է 1973 թվականին Նատալյա Չերվինսկայայի կողմից՝ ըստ Կոռնեյ Չուկովսկու «Այլբոլիտ» համանուն հեքիաթի։

## Սյուժե
Դոկտոր Այլբոլիտը թիմը՝ շունը, կապիկը, խոզուկը, բուն և կոկորդիլոսը, առավոտյան զբոսնում էին կլինիկայի շուրջը։ Սակայն շուտով նրանք ձանձրանում են, քանի որ շրջանի բոլոր գազաններին իմաստուն բժիշկը բուժել էր, աշխատանք չկար։ Անսպասելիորեն նրանց մոտ է թռչում ծիծեռնակը, ուրախությունից բժիշկները նրան կապում են գագաթից մինչև պոչը։ Բայց թռչունը հավաստիացրեց, որ նա առողջ է և նամակ փոխանցեց ընկերներին։

Աֆրիկայից նրանց օգնության են կանչում հիվանդ կապիկները։ Այբոլիտի թիմը աշխույժ կերպով պատրաստվում է ճանապարհորդությանը դեպի Լիմպոպո։ Հրաշալի երկրում նրանց դիմավորում են տարօրինակ կենդանիները։ Պարզվում է, Բարմալեի ավազակախումբն էր, որոնք կապիկներ էին ձևացել, որպեսզի գրավեն բժշկին։ Բժիշկները սկսում են պայքարել, գլորվելով սահում են հարթակի վրա, կապիկը փորձում է բարձրանալ ծառը, կոկորդիլոսը փորձում է կծել, բայց այնուամենայնիվ, նրանց կապում են։ Բժիշկը ավազակներին օգնություն է առաջարկում, սակայն ատամնացավով Բարմոլեյը ատում է բժիշկներին և ցանկանում է նրանց պատժել։

Բանտում Այբոլիտը բացատրում է կապիկին, որ ավազակները չար են, քանի որ մանկուց չեն բուժվել։  Թութակը գողանում է բանալին և ազատում ընկերներին։  Նրանք շարունակում են ճանապարհը մինչև Լիմպոպո և գտնում են հիվանդ կապիկներին։ Թերապիան ընթանում էր հաջողությամբ, բայց բժիշկներին կրկին շրջապատում էր ոճրագործների խումբը։ Հիվանդներից մեկը փռշտում է նրանց ուղղությամբ, և բոլոր սրիկաները վարակվում են։ Թուլացած ավազակներին կապում են ու սկսում են հարկադրաբար բուժել։ Շուտով կառուցում են բուժական վրանային ճամբարը, որտեղ կողմնակիցները Բարմալեին ապաքինում են և սովորեցնում են հիգիենայի հիմունքները։ Այդ ժամանակ վրանից դուրս է գալիս նրանց պարագլուխն առողջ ատամներով, որը բուժել էր մեծն Այլբոլիտը։ Հիվանդները և բժիշկները սկսում են ուրախ-ուրախ պարել և գովաբանել բարի բժիշկներին։

## Ֆիլմի վրա աշխատել են

### Դերերը կրկնօրինակել են

## Հրատարակչություններ
1997 թվականին մուլտֆիլմը թողարկվել է «Վիդեո Միություն» հրատարակչության կողմից տնային վիդեո համակարգի միջոցով։

Մուլտֆիլմը 2004 թվականին թողարկվել է DVD  «Խոշոր պլան» ընկերության կողմից։ Ձայնագրության ժամանակ օգտագործվել է պատկերի և ձայնի թվային ռեստավրացիա։

## Ծանոթագրություններ

## Արտաքին հղումներ
* 
* Мультфильм на сайте «Аниматор.ru»

Կատեգորիա:«Սոյուզմուլտֆիլմ» ստուդիայի մուլտֆիլմեր
Կատեգորիա:Խորհրդային մուլտֆիլմեր
Կատեգորիա:1973 մուլտֆիլմեր
Կատեգորիա:Ռուսերեն մուլտֆիլմեր
Բարձրագույն կուսակցական դպրոցի շենք (Դոնի Ռոստով)

**Բարձրագույն կուսակցական դպրոցի շենք** (), շենք Ռուսաստանի Դոնի Ռոստով քաղաքում, որը գտնվում է Բուդյոննու պողոտայի և Մոսկովյան փողոցի (20/45 շենք) խաչմերուկում։ Կառուցվել է 1953-1956 թվականներին ճարտարապետ Գ. Ա. Պետրովի (Ն. Գ. Խուդովերտովի հետ համատեղ) նախագծով, ստալինյան նեոդասականության և խրուշչովյան ֆունկցիոնալիզմի դարաշրջանների սահմանագծին։

## Պատմություն
Բարձրագույն կուսակցական դպրոցի շենքը նախագծելիս ճարտարապետ Գ. Ա. Պետրովը նախատեսում էր ստեղծել յուրատեսակ «լուսավորության պալատ»։ Սակայն շինարարության ավարտին մոտ ընդունվել է ԽՄԿԿ կենտրոնական կոմիտեի և ԽՍՀՄ նախարարների խորհրդի 1955 թվականի նոյեմբերի 4-ի «Նախագծման և շինարարության մեջ ավելորդությունների վերացման մասին» որոշումը, որի հետևանքով շենքի վերջնական տարբերակը զրկվեց քիվապատի ճաղաշարքի կոթողներից և գլխավոր ճակատի խորշերի պատկերաքանդակներից։ Այնուամենայնիվ, ճարտարապետը կարողացել է մեղմել նախագծի մեջ կատարված պարտադիր փոփոխությունները`օգտագործելով քաղաքի ձեռնարկություններում պատրաստված ճակատների կերամիկական ծածկույթը և ճարտարապետական մանրամասները։

1980-ական թվականների կեսերին շենքի անմիջական հարևանությամբ ստորգետնյա անցումի կառուցումից, ինչպես նաև ստորգետնյա կոմունալ ծառայությունների արտահոսքից հետո, սկսվեցին հիմքի ձևախախտումներ։ Պատերին հայտնվեցին ճեղքեր, սկսեցին քանդվել քիվերն ու մի քանի կիսասյուների խոյակները։ Հակավթարային միջոցառումներ անցկացնում է նաև շենքի ներկայիս սեփականատերը` Ռոստովի մաքսային ակադեմիայի մասնաճյուղը։

## Ճարտարապետություն
Շենքի վերին հարկերը երեսպատված են կերամիկական սալիկներով, նաև օգտագործվել են սյուների կերամիկական խոյակներ և հիմքեր, քիվերի բլոկներ, դրասանգներով և վարդակներով ռելիեֆային ներդիրներ։ Երկու ստորին հարկերը դրվագված են ժայռի մակատեսքով տուֆի բլոկներով։ Առաջին հարկի յոթ պատուհանների վերևում, կամարաձև խորշերի մեջ, ճարտարապետ և քանդակագործ Վ. Վ. Բարինովը քանդակել է «լուսավորության» թեմայով խորաքանդակներ։ Դա այդ տարիներին Ռոստովում նման հեղինակային աշխատանքի միակ դեպքն է։

Ռոստովի բարձրագույն կուսակցական դպրոցի շենքին հաղորդվել էր նաև կարևոր քաղաքաշինական դեր։ Այն հաղորդում էր հրապարակի հյուսիսային կողմում գտնվող վերականգնվող շենքերի մասշտաբը, պահում էր հակառակ կողմում գտնվող հնգագմբեթ տաճարի մասշտաբը և դարձել էր Բուդյոննու պողոտայի անբաժանելի տարրը։

## Ծանոթագրություններ

## Գրականություն
* Л. Ф. Волошинова. Негромкая архитектурная дата: Георгий Алексеевич Петров (1912—1975) // Донской временник, 2001.

Կատեգորիա:Դոնի Ռոստովի շենքեր և կառույցներ
Կատեգորիա:Դոնի Ռոստովի տեսարժան վայրեր
Կատեգորիա:Կառավարության շենքեր
Լեոն Գուվարա

**Լեոն Գուվարա** (, ), գերմանացի ֆուտբոլիստ, հոլանդական «Ուտրեխտ» ֆուտբոլային ակումբի պաշտպանն է։

## Ակումբային կարիերա
Իր առաջին խաղը Բունդեսլիգայում անցկացրել է 2016 թ․ փետրվարի 5-ին, երբ Վերդերը մրցում էր Բորուսիայի հետ։ Այս խաղում Գուվարան խաղադաշտում անցկացրեց բոլոր 90 րոպեները, բայց հանդես եկավ խիստ անհաջող և այլևս հիմնական թիմի կազմում խաղադաշտ դուրս չեկավ։
2016 թ․ ապրիլին ակումբի հետ երկարաձգում է պայմանագիրը մինչև 2019 թ․ հունիսի 30-ը։

2018 թ․ մայիսին 3 տարվա պայմանագիր է կնքում հոլանդական «Ուտրեխտ» ակումբի հետ։

## Ազգային հավաքականի կազմում
Հանդես է եկել Գերմանիայի մինչև 16, 17, 19, 20 տարեկանների հավաքականների կազմերում։

## Ծանոթագրություններ

## Արտաքին հղումներ
* Գուվարան soccerway.com կայքում
* Գուվարան transfermarkt.com կայքում
* Գուվարան Fussballdaten.de կայքում

Կատեգորիա:Բունդեսլիգայի ֆուտբոլիստներ
Կատեգորիա:Գերմանացի լեգեոներ ֆուտբոլիստներ
Կատեգորիա:Գերմանացի ֆուտբոլիստներ
Կատեգորիա:Կայզերսլաուտերնի ֆուտբոլիստներ
Կատեգորիա:Վերդերի ֆուտբոլիստներ
Կատեգորիա:Քյոլն քաղաքում ծնվածներ
Կատեգորիա:Տղամարդկանց ֆուտբոլի պաշտպաններ
Կատեգորիա:Ուտրեխտի ֆուտբոլիստներ
Երեք կայսրերի տարեթիվ

[thumb|150px|[Վիլհելմ I Հոհենցոլեռն|Կայզեր Վիլհելմ I, կառավարել է 1871 թվականի հունվարի 18-ից 1888 թվականի մարտի 9-ը:]]

**Երեք կայսրերի տարեթիվ** կամ **Երեք կայզերների տարեթիվ**, () վերաբերվում է 1888 թվականին Գերմանական կայսրությունում։ Տարին նշանավոր էր, քանի որ մահացան Գերմանիայի երկու կայսրեր կամ կայզերներ` բերելով երեք միապետերի փոփոխության մեկ տարում։ Տարվա ընթացքում Գերմանիան կառավարեցին երեք տարբեր կայսրեր` Վիլհելմ I-ը, Ֆրիդրիխ III-ը և Վիլհելմ II-ը։ Մնեմոնիկ “*drei Achten, drei Kaiser*” (Հայերենով` «երեք ութեր, երեք կայսրեր») բառակապակցությունը մինչև այսօր գործածվում է Գերմանիայում երեխաների և դեռահասների կողմից Գերմանիայի պատմության այս փուլը ուսումնասիրելիս։

## Իրավիճակ
Վիլհելմ I-ը եղել է Պրուսիայի թագավոր մինչև Գերմանական կայսրության ձևավորումը հիմնականում Բիսմարկի ջանքերով։ Որպես ամենախոշոր գերմանական պետության միապետ, որը միավորման հիմնական դերն ունեցավ, կայսր Վիլհելմ I-ը կառավարեց Գերմանական կայսրությունում Գերմանիայի միավորումից սկսած 1871 թվականի հունվարի 18-ից։  Նա ապրեց 91 տարի և կառավարեց Պրուսիայում 27 տարի, իսկ միավորված Գերմանիայում` 17 տարի։ Նրա որդի թագաժառանգ արքայազն Ֆրիդրիխ Վիլհելմը մասնակցել ռազմական գործողություններին Գերմանիայի միավորման պատերազմներում իր հոր ղեկավարությամբ։ Ֆրիդրիխը եղել է շտաբի և բանակների հրամանատարը Երկրորդ Շլեզվիգյան պատերազմում, Ավստրո-պրուսական պատերազմում և Ֆրանս-պրուսական պատերազմում։ Ֆրիդրիխը նոր էր դարձլ 56 տարեկան մինչև 1888 թվականը։ Ֆրիդրիխը ուներ նաև մեծ թվով երեխաներ այդ ժամանակ և նրա ժառանգորդի անունը Վիլհելմ էր ի պատիվ նրա պապիկի։ Վիլհելմը դարձել էր 29 տարեկան 1888 թվականի հունվարին։

## Արագ փոփոխություն
Կայզեր Վիլհելմ I-ը մահացավ 1888 թվականի մարտի 9-ին երկարատև կառավարումից հետո։ Նրան փոխարինեց նրա որդի Ֆրիդրիխ Վիլհելմը։ Նա դարձավ Ֆրիդրիխ III, երբ ընդունեց գահը։ Բացի իր ռազմական հաջղությունների, Ֆրիդրիխը ուներ լիբերալ հայացքներ և ամուսնացել էր Միացյալ թագավորության լիբերալ արքայադուստր Վիկտորիայի հետ։ Այնուամենայնիվ երբ մահացավ նրա հայրը Ֆրիդրիխը 56 տարեկան էր և արդեն տառապում էր Կոկորդի քաղցկեղով։ Ֆրիդրիխ փորձեց բուժվել, սակայն անհաջող։ Իր հիվանդության և բուժումների պատճառով, Ֆրիդրիխը էր կարողանում խոսել իր կառավարման կարճ ժամանակահատվածում և ստիպված էր շձվել գրավոր։  Չնայած իր հիվանդության, Ֆրիդրիխը շարունակում էր կատարել իր պարտականությունների մի մասը, չնայած դրանք որևէ արդյունք չունեցան Գերմանիայի համար։ Նա մահացավ 1888 թվականի հունիսի 15-ին` կառավարելով ընդամենը 99 օրԼ Ֆրիդրիխի որդի Վիլհելմ II-ին փոխանցվեց գահը, ով այդ ժամանակ 29 տարեկան էր։ Ի տարբերություն իր հորը, Վիլհելմը չուներ որևէ լիբերալ նպատակենր։ Վիլհելմ II-ը դանդաղորեն տարավ Գերմանիան դեպի Առաջին համաշխարհային պատերազմ և կառավարեց մինչև իր գահընկեցությունը և Գերմանական կայսրության փլուզումը 1918 թվականին։

## Տես նաև
*Գերմանիայի պատմություն
*Գերմանական կայսրություն

## Ծանոթագրություններ

## Աղբյուրներ
* 
* 
* 
* 
* 
* 
* 

Կատեգորիա:1888 Գերմանիայում
Կատեգորիա:Գերմանական կայսրություն
Էմիլ Աֆրասիաբ

**Էմիլ Աֆրասիաբ օղլի Մամեդով** (, ), ադրբեջանցի դաշնակահար և կոմպոզիտոր, Ադրբեջանի վաստակավոր արտիստ (2011), 2011 թվականին անցկացվող  դաշնակահարների փառատոնը ՛«*Montrö jazz*»ի հաղթողը;

## Կենսագրություն
Էմիլ Աֆրասիաբը ծնվել է 1982 թվականին Բաքվում։ 2000-2006 թվականներին սովորել է Բաքվի երաժշտական ակադեմիայի դաշնամուրային ֆակուլտետում։ Ակադեմիայում նրա ուսուցիչը եղել է Ֆարհադ Բեդելբեկլին։ Էմիլ Աֆրասիաբը տարբեր ժանրերում սինթեզի իմպրովիզացիաների կատարողն է։ Նա մասնակցել է աշխարհի տարբեր երկրներում (Գերմանիա, Անգլիա, Ֆրանսիա, Բուլղարիա, Հունգարիա, Կուբա, Մեքսիկա, Չինաստան և այլ երկրներ) միջազգային փառատոններին։ Նա 2011 թվականին անցկացվող դաշնակահարների փառատոնը ՛«*Montrö jazz*»ի հաղթողն է։ Նա նաև մասնակցել է 2002, 2003 և 2004 թվականներին Բաքվում անցկացվող «Caspian Jazz and Blues»:

2011 թվականին արժանացել է Ադրբեջանի վաստակավոր արտիստի կոչմանը։ 2012 թվականին ֆրանսիացի դերասան Ժերար Դեպարդիեն առաջարկեց Էմիլ Աֆրասիաբին գրել ֆրանսիացի ռեժիսորների կողմից նկարահանված «Ալեքսանդր Դուման Ադրբեջանում» վավերագրական ֆիլմի երաժշտությունը։

Էմիլ Աֆրասիաբը սովորել է ԱՄՆ Բոստոնի Բերքլի երաժշտական քոլեջում։

## Արտաքին հղումներ
### Վիդեո
* Emil Afrasiyab - Fantasy of Vagif Mustafazade (Live at Jazz en Baie Granville)
* Emil Afrasiyab and Friends
* Amazing piano Solo improvisation piano jazz instrumental playlist For Azerbaijan Emil Afrasiab 2
* Emil Afrasiyab - Письмо папе
* Men seni araram. Emil Efrasiyaboglu ve Mircavad Ceferov

## Ծանոթագրություններ

Կատեգորիա:Ադրբեջանցի դաշնակահարներ
Կատեգորիա:Ադրբեջանցի կոմպոզիտորներ
Կատեգորիա:Բաքվի երաժշտական ակադեմիայի շրջանավարտներ
Արծվի փետուր

«**Արծվի փետուր**» (), խորհրդային նկարված կարճամետրաժ մուլտֆիլմ՝ ստեղծված «Սոյուզմուլտֆիլմ» կինոստուդիայում 1946 թվականին։

## Ստեղծում
Նկարիչ-մուլտիկլիկատորները եղել են հետպատերազմյան առաջին դասընթացների շրջանավարտները։ Նրանց թվում էր Վլադիմիր Պուզանովը, որն էլ նախաձեռնել է մուլտֆիլմի ստեղծումը շրջանավարտների ձեռքով որպես երախտագիտության նշան կինոստուդիային իր ցուցաբերած հոգատարության համար։ Այս մուլտֆիլմում Պուզանովն ստեղծել է իր առաջին արտադրական տեսարանը՝ արջի անցումը անտառով։

## Սյուժե
Չար արջը միշտ նեղացնում նապաստակին, իսկ վերջինս շատ է վախենում նրանից և չի համարձակվում պաշտպանել իրեն։ Եվ հավանաբար այդպես երկար կշարունակվեր, եթե չպատահեր մի դեպք։ Մի անգամ նապաստակը տեսնում է, թե ինչպես է արծվի վրա հարձակվում ագռավների երամը։ Թեև հզոր արծիվը հաղթում է պայքարում, սակայն կորցնում է երեք փետուր։ Դրանք վերցնում է նապաստակը, ամրացնում իր գլխին և միանգամից փոխվում։ Գետակում նա տեսնում է իր արտացոլանքը փետուրներով, որով նման էր հզոր արծվի։ Նապաստակը գնում է արջի որջի մոտ և ծեծում նրան։ Արջը հազիվ է կարողանում փախչել։ Դրանից հետո նապաստակն այլևս պետք չէին փետուրները։

## Ստեղծողներ

## Ծանոթագրություններ

## Արտաքին հղումներ
* Аниматор.ру | Новости
*  
* 

Կատեգորիա:Խորհրդային մուլտֆիլմեր
Կատեգորիա:«Սոյուզմուլտֆիլմ» ստուդիայի մուլտֆիլմեր
Կատեգորիա:1946 մուլտֆիլմեր
Կատեգորիա:Մուլտֆիլմեր նապաստակների մասին
Անհնազանդ կատվիկը

**«Անհնազանդ կատվիկը»** (), խորհրդային նկարված մուլտֆիլմ՝ ստեղծված 1953 թվականին ռեժիսոր Մստիսլավ Պաշչենկոյի կողմից
Իվան Բալիշևի հեքիաթի մոտիվներով։

## Սյուժե
Աղջկա մոտ ապրում էր մի փոքրիկ, փափկամազ կատվիկ։ Նա շատ անհնազանդ էր և ամեն ինչ ուզում էր անել իր ուզած ձևով։ Կատվիկը չի լսում իր տիրուհուն և գնում է անտառ։ Այնտեղ նա ծանոթանում է նապաստակի, սկյուռի, ոզնու հետ և մոլորվում, թրջվում անձրևի տակ ու վախենում։ Սակայն անտառի բարի կենդանիների օգնությամբ նա վերադառնում է տուն։

## Ֆիլմի վրա աշխատել են
* Սցենարը և բեմադրումը՝ Մստիսլավ Պաշչենկոյի
* Բեմադրող նկարիչներ – Բորիս Դյոժկին, Վալենտինա Վասիլենկո
* Նկարիչ-մուլտիպլիկատորներ – Նադեժդա Պրիվալովա, Դմիտրի Բելով, Միխայիլ Բոտով, Լիդիա Ռեզցովա, Ֆեոդոր Խիտրուկ, Բորիս Մեերովիչ, Ֆաինա Եպիֆանովա, Ե. Ուվիրա, Ելիզավետա Կոմովա, Կ. Մալիշև, Բորիս Չանի
* Նկարիչ-դեկորատորներ – Վերա Ռոջերո, Դմիտրի Անպիլով
* Կոմպոզիտոր – Կարեն Խաչատրյան
* Օպերատոր – Ա. Աստաֆև
* Հնչյունային օպերատոր – Նիկոլայ Պրիլուցկի
* Ռեժիսորի օգնական – Ա. Բիրուլին
* Նկարչի օգնական – Գրաժինա Բրաշիշկիտե
* Տեխնիկական օգնական – Լ. Կովալևսկայա
* Մոնտաժող – Լիդիա Կյակշտ
* Դերերը հնչյունավորել են –
** Վլադիմիր Ռատոմսկի — *Նապաստակ*
** Յուլյա Յուլսկայա — *Նապաստակ / Ոզնի*
** Մարիա Յարոցկայա
** Վիկտորյա Իվանովա
** Մարգարիտա Դոկտորովա
** Գալինա Իվանովա
** Տատյանա Բարիշևա — *Տատիկ*
** Ելենա Պոնսովա — *Սկյուռ* / ագռավ
** Ն. Չկուասելի

## Արտադրություն
Մուլտֆիլմում օգտագործվել է  «փափկամազության» էֆեկտը (հատուկ նկարահանում դիմակների ու հակադիմակների օգտագործմամբ)։

## Մրցանակներ
* 1954 – Դուրբանի I միջազգային կինոփառատոնի բրոնզե մեդալ (ՀԱՀ)

## Թողարկում DVD-ով
Մուլտֆիլմը բազմիցս թողարկվել է DVD-ով մուլտֆիլմերի հավաքածուներում.
* **«Անհնազանդ կատվիկը»**, «Սոյուզմուլտֆիլմ», սկավառակում ընդգրկված մուլտֆիլմեր՝ «Անհնազանդ կատվիկը» (1953), «Ահա թե վագր» (, 1963), «Ինչպես դառնալ մեծ» (, 1967), «Ինչու հեռացավ կատվիկը» (, 1957), «Ինչպես կատվիկի համար տուն կառուցեցին» (, 1963), «Ժլատ Կուզյան» (, 1969), «Կատվիկը Լիզյուկովի փողոցից» (, 1988):

## Ծանոթագրություններ

## Գրականություն

## Արտաքին հղումներ
* «Անհնազանդ կատվիկը» մուլտֆիլմը animator.ru կայքում
* 

Կատեգորիա:1953 մուլտֆիլմեր
Կատեգորիա:«Սոյուզմուլտֆիլմ» ստուդիայի մուլտֆիլմեր
Կատեգորիա:Խորհրդային մուլտֆիլմեր
Կատեգորիա:Մուլտֆիլմեր կատուների մասին
Ժոզե Աֆոնսու

**Ժոզե Մանուել Սերկեյրա Աֆոնսու դուշ Սանտուշ** (, մականունը` Զեկա Աֆոնսու (, ), պորտուգալացի բանաստեղծ, երգիչ և կոմպոզիտոր, հակաֆաշիստ հասարակական գործիչ։ Մեխակների հեղափոխության մասնակից։

## Կենսագրություն
1930 թվականին, երբ Ժոզե Աֆոնսուն մեկ տարեկան էր, նրա ծնողները մեկնում են Անգոլա` թույլ առողջություն ունեցող երեխային թողնելով քեռու և մորաքրոջ մոտ։ Քեռին նրան դաստիարակում է որպես հանրապետական և հակակղերական։ 1933 թվականին մոր խնդրանքով Ժոզե Աֆոնսուն մեկնում է Անգոլա, որտեղ դպրոց է ընդունվում և ապրում երեք տարի։

1936 թվականին նա վերադառնում է Պորտուգալիա, իսկ 1937 թվականին կրկին տեղափոխվում ծնողների մոտ` Մոզամբիկ։ 1938 թվականին Ժոզե Աֆոնսուն նորից վերադառնում է հայրենիք, բայց այս անգամ` իր մյուս քեռու մոտ։ Վերջինս ֆաշիստ էր և իր քեռորդուն հանձնում է երիտասարդական ֆաշիստական ընկերությանը։ Այս տարիների մասին Աֆոնսուն հիշել է որպես իր կյանքի վատագույն օրեր։

1945 թվականին նա սկսում է երգել համալսարանում, մի քանի անգամ ձախողում քննությունները և ամուսնանում։ 1949 թվականին սկսում է ուսումնասիրել պատմություն և փիլիսոփայություն։ Թեկնածուական աշխատանք է գրել Ժան-Պոլ Սարտրի մասին։ Ակտիվորեն մասնակցել է ձախ հեղափոխական շարժմանը։

1974 թվականին ապրիլի 25-ին կաթոլիկ հեռուստաաալիքով հնչել է Ժոզե Աֆոնսուի «Գրանդոլա, թուխ աղջիկ» երգը, որը և ազդանշան է դառնում ֆաշիստական բռնապետության դեմ ուղղված ապստամբության` Մեխակների հեղափոխության համար։ Այս երգը դառնում է հեղափոխության ոչ պաշտոնական հիմնը։

## Սկավառակագրություն
* Baladas e Canções (1964)
* Cantares do Andarilho (1968)
* Contos Velhos, Rumos Novos (1969)
* Traz Outro Amigo Também (1970)
* Cantigas do Maio (1971)
* Eu Vou Ser Como A Toupeira (1972)
* Venham Mais Cinco (1973)
* Coro dos Tribunais (1974)
* Com As Minhas Tamanquinhas (1976)
* Enquanto Há Força (1978)
* Fura Fura (1979)
* Fados de Coimbra e Outras Canções (1981)
* Como Se Fora Seu Filho (1983)
* Galinhas do Mato (1985)

## Ծանոթագրություններ

## Արտաքին հղումներ
* Associação José Afonso (José Afonso Association)
* As Canções de José Afonso (José Afonso's Songs) 
* Letras de José Afonso (José Afonso's lyrics) 
* O que é preciso é criar desassossego (What is needed is to create unrest) José Afonso's last interview 

Կատեգորիա:20-րդ դարի բանաստեղծներ
Կատեգորիա:Պորտուգալացի բանաստեղծներ
Կատեգորիա:Պորտուգալացի երգիչներ
Կատեգորիա:Պորտուգալացի հասարակական գործիչներ
Կատեգորիա:Բանաստեղծներ այբբենական կարգով
Կատեգորիա:Պորտուգալիայի քաղաքական գործիչներ
Կատեգորիա:Պորտուգալացի երաժիշտներ
Սպայկ և Տայկ (մուլտսերիալ)

**«Սպայկ և Տայկ»** (), մուլտսերիալ, որն ստեղծել են Վիլյամ Հաննան և Ջոզեֆ Բարբերան Metro-Goldwyn-Mayer կինոստուդիայում 1957 թվականին։ Վերաբերում է «Թոմ և Ջերի» հայտնի մուլտսերիալին, սակայն այստեղ գլխավոր հերոսների դերերում հանդես են գալիս Սպայկ շունը և նրա որդի Տայկը։ Հենց Թոմը և Ջերին այս մուլտսերիալում հանդես չեն գալիս։

Մուլտսերիալը բաղկացած է ընդամենը երկու մասից՝ «Give and Tyke» («Տալիս են՝ վերցրու, խփում են՝ փախիր») և «Scat Cats» («Միշտ զգոն»)։ Մասերը ստեղծվել են 1956 թվականին և թողարկվել էկրան մեկ տարի անց։ Մուլտսերիալի հետագա աշխատանքներին խանգարել է այն, որ 1957 թվականին *MGM* մուլտիպլիկացիոն ստուդիայի փակվել է։

## Մուլտսերիալի սյուժե
Երկու մասերի վերջում էլ Սպայկը շոյում է Տայկին և ասում. «Այո՛, սա իմ որդին է»։

### Տալիս են՝ վերցրու, խփում են՝ փախիր
Դեղին գույնի փողոցայի շունը հոդված է նկատում թերթում, որտեղ ասվում է, որ առանց վզակապի բոլոր շները, եթե չգրանցվեն, կբռնվեն։ Հենց այդ պահին շանը տեսնում է թափառական շների որսորդը։ Սկսվում է հետապնդումը։ Շունը նկատում է Սպայկի վզակապը, բայց այն հանել չի կարող։ Այդ ժամանակ շունը վերցնում է քնած Տայկի վզակապը։ Բայց Սպայկը նկատում է դա։ Նա հետապնդում էր շանը, իսկ այդ ժամանակ Տայկը հեռանում է բակից։ Նրան այդ պահին բռնում է թափառական շների որսորդը, բայց Սպայկը փրկում է որդուն և նրան է հագցնում իր վզակապը։

Հետապնդումից հետո որսորդը բռնում է առանց վզակապի Տայկին և արդեն պատրաստ է լինում նստեցնել ավտոմեքենա, բայց Սպայկը որդուն է հագցնում է վզակապը և ասում, որ նրա փոխարեն ինքը կգնա։ Դրանից փողոցային շունը տխրում է, և նա խաբում է թափառական շների որսորդին՝ նրանից խլելով ավտոմեքենան։ Արդեն վզակապերով Սպայկը և Տայկը գնում են դեպի բակ, հանգստանում։

### Միշտ զգոն
Սպայկի և Տայկի տերն ասում է (որը հանդիսանում է նաև Թոմի տերը), որ պետք է հսկեն տունը։ Երբ տերերը գնում են, երեք կատուներ տարբեր ձևով փորձում են տուն մտնել։ Նրանք Բուտչի՝ Թոմի փոխարեն տանն ապրող կատվի ընկերներն էին։ Բայց Սպայկը և Տայկը չեն թողնում, որ նրանք անեն դա։

## Ծանոթագրություններ

## Արտաքին հղումներ
* VHS 1-ին մաս
* VHS 2-րդ մաս

Կատեգորիա:1957 մուլտֆիլմեր
Կատեգորիա:Ամերիկյան մուլտսերիալներ
Կատեգորիա:Թոմ և Ջերի
Կատեգորիա:Մուլտֆիլմեր շների մասին
Մարիսոլ Նիկոլս

**Մարիսոլ Նիկոլս** (, ), ամերիկացի դերասանուհի, առավել հայտնի է «24 ժամ», «Դարպաս» և «Բարեպաշտ կախարդներ» հեռուստասերիալներում խաղացած դերերով։

## Վաղ տարիներ
Մարիսոլ Նիկոլսը ծնվել է Չիկագոյում։ Նրա հայրն ունի ռումինական և հունգարական ծագում, իսկ մայրը՝ իսպանական և մեքսիկական։ Նա մեծացել է Իլինոյս նահանգի Նեպերվիլե քաղաքում։ Սովորել է Նեպերվիլեի *DuPage* քոլեջում։

## Կարիերա
Նա իր կարիերան սկսել է հեռուստասերիալների էպիզոդային դերերից, ինչպիսիք են «Ուղիղ դեպի հարավ» և «Բևեռլի Հիլզ 90210»։ 1997 թվականին նա իր առաջնախաղն է ունեցել «Արձակուրդները Վեգասում» ֆիլմում՝ Չեվի Չեյզոմի հետ։ Նկարահանվել է նաև «Ճիչ 2», «Չեմ կարող սպասել», «Մաֆիա Ջեյն Օստին», «Հիանալի տղա», «Տան ճանապարհ», «Մեծ մայրիկի տունը 2», «Դելտա-ֆարս» օպերացիա» և «Հանցագործ» ֆիլմերում։

Հեռուստատեսությունում նա հայտնի է «24 ժամ» ֆիլմի լրտես Նադի Յասինի դերով։ Նա նաև հայտնվել է «Ընկերներ», «C.S.I. Հանցանքի վայր», «Կարգ ու կանոն.Հատուկ կազմ», «Մարմնի մասեր» և «Կախարդություն» սերիալների էպիզոդներում։

2010 թվականին նա ստացավ «Դարպաս» սերիալի գլխավոր դերը, որն առաջին եթերաշրջանից հետո էլ չթողարկվեց։ 2012 թվականին նա խաղացել է ABC ալիքի «Բարեպաշտ կախարդներ» սերիալի գլխավոր դերերից մեկը։

## Անձնական կյանք
Նիկոլսը 2008 թվականի ապրիլի 13-ից ամուսնացած է ռեժիսոր Տարոն Լեկսթոնի հետ։ 2008 թվականի սեպտեմբերի 30-ին ունեցել է իր առաջին երեխային, աղջկան անվանել են Ռեյն Ինդիա Լեկսթոն։ Ներկայումս նա ապրում է Կալիֆոռնիա նահանգի Լոս Անջելես քաղաքում։

## Ֆիլմագրություն

## Ծանոթագրություններ

## Արտաքին հղումներ
* 

Կատեգորիա:20-րդ դարի ամերիկացի դերասանուհիներ
Կատեգորիա:21-րդ դարի ամերիկացի դերասանուհիներ
Կատեգորիա:Ամերիկացի կին հնչյունավորողներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Լու (մուլտֆիլմ)

«**Լու**» (), համակարգչային անիմացիոն կարճամետրաժ ֆիլմ, ստեղծվել է ամերիկական *[[Pixar Animation Studios]]* կինոստուդիայում։ Սցենարիստը և ռեժիսորը Դեյվ Մալինսն է։ Կարճամետրաժ ֆիլմը թատերական ձևով թողարկվել է 2017 թվականի հունիսի 16-ին «Մեքենաներ 3» մուլտֆիլմի հետ։ Կարճ պատմություն՝ կորցրած իրերի արկղի և անտեսանելի հրեշի մասին, որն ապրում էր այդ արկղում։

=List of Lou=
## Սյուժե
Խաղահրապարակում կորցրած իրերի տուփը Լուի տունն է, որը պատրաստված է տարբեր անպետք իրերից։ Ամեն օր ընդմիջումից հետո Լուն բարձրացնում է այն խաղալիքները, որոնք երեխաները թողնում և հեռանում են։ Հաջորդ օրը դրանք տերերի համար դնում է խաղահրապարակում, որպեսզի նրանք կարողանան գտնել դրանք։ Ջեյ-Ջեյ անունով մի չարաճճի տղա սկսում է հավաքել այլ երեխաների խաղալիքները՝ պահելով դրանք իրդպրոցական պայուսակում։ Լուն սկսում է նրա դպրոցական պայուսակից գողանալ խաղալիքները, բայց Ջեյ-Ջեյը հայտնաբերում է նրան և սկսում հետևել։

Հետապնդման ժամանակ Լուն ներքնազգեստի վրա նկատում է Ջեյ-Ջեյի անունը և հիշում է, որ նա այդ տղային տեսել է մանուկ ժամանակ և թե ինչպես են նրա ձեռքից խլել խաղալիքը՝ փափուկ արջուկը։ Այդ փոքրիկ արջուկը Լուի արկղում էր։ Ջեյ-Ջեյը տեսել էր իր արջուկը և փորձում էր վերցնել այն, բայց Լուն հրաժարվում է հետ տալ։

## Ցուցադրում
2017 թվականի մարտի 12-ին «South by Southwest» փառատոնի ժամանակ ցուցադրվել է «Լու» մուլտֆիլմը։ 2017 թվականի հունիսի 16-ին *Pixar*-ի 18-րդ մուլտֆիլմի՝ «Մեքենաներ 3»-ի հետ թատերական ձևով բարձրացել է մեծ էկրան։

## Ծանոթագրություններ

## Արտաքին հղումներ
*
*

Կատեգորիա:2017 մուլտֆիլմեր
Կատեգորիա:2017 ֆիլմեր
Կատեգորիա:Ամերիկյան եռաչափ ֆիլմեր
Կատեգորիա:Ամերիկյան մուլտֆիլմեր
Կատեգորիա:Կարճամետրաժ ֆիլմեր
Կատեգորիա:Համակարգչային անիմացիոն ֆիլմեր
Կատեգորիա:Մուլտֆիլմեր երեխաների մասին
Գարնան աստվածուհին (մուլտֆիլմ)

**«Գարնան աստվածուհին»** (), կարճամետրաժ մուլտֆիլմ Ուոլթ Դիսնեյ ստուդիայի «Silly Symphonies» («Հիմար սիմֆոնիաներ») մուլտֆիլմի սերիայից։

## Սյուժե
Գարնան աստվածուհին՝ Պերսեփոնեն զբոսնում էր անտառում, երբ անսպասելի հայտնվում է ստորգետնյա երկրի կառավարիչ՝ Պլուտոնը և առևանգում նրան։ Հայտնվելով ստորգետնյա երկրում՝ Պլուտոնը հայտարարում է աստվածուհուն որպես իր թագուհի, բայց Պերսեփոնեն ընկնում է վշտի մեջ, նրա հետ նաև ամբողջ երկիրը։ Դա ձանձրացնում է Պլուտոնին և նա որոշում է բաց թողնել Պերսեփոնեին, բայց մի պայմանով, որ նա վեց ամիս կլինի երկրի վրա, իսկ հաջորդ վեց ամիսը՝ ստորգետնյա երկրում։ Պերսեփոնեի երկիր վերադարձի հետ, երկրի վրա նորից հաստատվում է ներդաշնակություն։

## Ստեղծում
Մուլտֆիլմը համարվում է Դիսնեյի ստուդիայի գործող անձանց անիմացնելու առաջին փորձերից։ Պերսեփոնեի կերպարն ստեղծել է անիմատոր Համիլթոն Լասկեն, ով ավելի ուշ զբաղվել է «Սպիտակաձյունիկը և յոթ թզուկները» մուլտֆիլմի Սպիտակաձյունիկի կերպարով։ Նա նաև օգտագործել է Պերսեփոնեի արտաքին տեսքը՝ Սպիտակաձյունիկի նախնական ուրվագիծը ստեղծելու ժամանակ։

## Տեսահոլովակի թողարկումներ
### Ամերիկայի Միացյալ Նահանգներ
DVD-ի վրա, մուլտֆիլմը հրատարակվել է որպես հավելյալ նյութ թողարկման համար։ Մուլտֆիլմի առաջին հրատարակումը՝ DVD-ի վրա, տեղի է ունեցել 2001 թվականի հոկտեմբերի 9-ին, որպես «Սպիտակաձյունիկը և յոթ թզուկները» մուլտֆիլմի պլատինային հրատարակության լրացուցիչ նյութ։ Ավելի ուշ, «Գարնան աստվածուհին» թողարկվել է երկկողմանի DVD-ով՝ «Walt Disney Treasures: More Silly Symphonies», որն ներառում էր «Հիմար սիմֆոնիաների» մուլտֆիլմերը, որոնք թողարկվել են 1929 թվականից 1938 թվականներին, որպես հավաքածուի մուլտֆիլմ։ 2007 թվականին մուլտֆիլմը կրկին թողարկվեց DVD-ով՝ «Walt Disney’s It’s a Small World of Fun» անվանումուվ DVD հավաքածուում։

## Ծանոթագրություններ

## Արտաքին հղումներ
* Silly Symphony — The Goddess of Spring

Կատեգորիա:1930-ականների ամերիկյան ֆիլմեր
Կատեգորիա:Ամերիկյան ֆիլմեր
Կատեգորիա:Անգլերեն ֆիլմեր
Կատեգորիա:Ուոլթ Դիսնեյ ստուդիայի մուլտֆիլմեր
Մեծ անախորժություններ (մուլտֆիլմ)

**Մեծ անախորժություններ** (), ծաղրանկարային-սատիրական մուլտիպլիկացիոն ֆիլմ, որը ստեղծվել է Զինաիդա և Վալենտինա Բրումբերգ քույրերի կողմից, մանկական նկարի ոճով` մեծերի աշխարհը երեխաների աչքերով ցույց տալու նպատակով։ Մուլտֆիլմը մեծ հաջողություն է ունեցել։

Մուլտֆիլմը նկարահանվել է «Սոյուզմուլտֆիլմ» ստուդիայում, 1961 թվականին։ 1973 թվականին թողարկվել է մուլտֆիլմի շարունակությունը` «Նոր մեծ անախորժություններ» անվանումով։

## Սյուժե
Փոքրիկ աղջնակը լսում է, թե ինչպես են մեծերը քննարկում ընտանեկան խնդիրները։ Նրա ընտանիքը բաղկացած է մայրիկից, հայրիկից, մեծ եղբայր Կոլյայից և քույր Կապայից։ Նրանց խոսքերում հանդիպող արտահայտություններն աղջիկը բառացի է հասկանում, ինչը և արտահայտվում է մանկական նույնատիպ խոսքերի պատկերավոր շարքում։

Մուլտֆիլմի վերջում աղջիկը ցանկանում է հասկանալ «ձրիակեր» բառի իմաստը, ինչպես անվանում է նրա հարազատներին իրենց հարևան ծեր ճախարակագործ քեռի Ֆեդյան։ Վերջինս պատասխանում է, որ դա իր մայրը, հայրը, քույրն ու եղբայրն են։ Միայն ինքը` աղջիկը և իր կատուն են, որ ձրիակեր չեն։

## Հեղինակներ

## Հետաքրքիր փաստեր
* Ֆիլմում ներկայացված իդիոմների ընկալումը ծաղրի է ենթարկվում մանկական հումորային «Երալաշ» կինոամսագրում (194-րդ թողարկում «Երևակայության ուժը»)։

## Վերաթողարկում
1990-ականների կեսերին մուլտֆիլմը թողարկվել է «Սոյուզմուլտֆիլմ» ստուդիայի մուլտֆիլմների ժողովածուում, «Սոյուզ» ստուդիայի տեսաերիզների վրա։ 2003 թվականին վերաթողարկվել է նույն ընկերության «Երեխաներ և ծնողներ» մուլտֆիլմների ժողովածուում, VHS և DVD ձևաչափերով։

## Կարծիքներ

## Ծանոթագրություններ

## Արտաքին հղումներ
* 
* 

Կատեգորիա:«Սոյուզմուլտֆիլմ» ստուդիայի մուլտֆիլմեր
Կատեգորիա:Խորհրդային մուլտֆիլմեր
Կատեգորիա:Վալենտինա և Զինաիդա Բրումբերգների մուլտֆիլմեր
Ռոստովի հեռավոր նավարկության ծովագնացական ուսումնարանի գլխավոր մասնաշենք

**Ռոստովի հեռավոր նավարկության ծովագնացական ուսումնարանի գլխավոր մասնաշենք** (), շենք Ռուսաստանի Դոնի Ռոստով քաղաքում, որը կառուցվել է 1914 թվականին Ռոստովի հեռավոր նավարկության ծովագնացական ուսումնարանի համար։ Գտնվում է ք. Դոնի Ռոստով, Սեդովի փողոց, 8/2, լիտեր A հասցեով։ Ներկայումս շենքում գործում է Գ. Յ. Սեդովի անվան ջրային տրանսպորտի ինստիտուտի գլխավոր մասնաշենքը։ Ռոստովի հեռավոր նավարկության ծովագնացական ուսումնարանի գլխավոր մասնաշենքն ունի տարածաշրջանային նշանակության մշակութային ժառանգության օբյեկտի կարգավիճակ։

## Պատմություն
Դոնի Ռոստովում ծովագնացական դասընթացները բացվել են 1876 թվականին, իսկ 1896 թվականին նրանց համար կառուցվել է սեփական շենք։ 20-րդ դարի սկզբին ծովագնացական դասընթացները վերափոխվեցին «Հեռավոր նավարկության ծովագնացական ուսումնարանի»։ Նրա համար նոր ուսումնական մասնաշենք կառուցելու անհրաժեշտություն առաջացավ։ Ռոստովի հեռավոր նավարկության ծովագնացական ուսումնարանի գլխավոր մասնաշենքը կառուցվել է 1914 թվականին ծովագնացական դասընթացների առաջին շենքից ոչ հեռու։

1974 թվականին շենքի ճակատին փակցվել է հուշատախտակ հետևյալ տեքստով. *«Այս շենքում ծովագնացական արվեստ են ուսումնասիրել Մ. Բ. Բելոուսովն ու Ն. Ա. Լունինը։ Հայրենիքի հանձնարարությունները կատարելիս ցուցաբերած հերոսության և քաջության համար նրանք արժանացել են [[Խորհրդային Միության հերոս]]ի կոչման»*։ Ռոստովի մարզի վարչակազմի ղեկավարի 1998 թվականի հոկտեմբերի 9-ի թիվ 411 հրամանով Ռոստովի հեռավոր նավարկության ծովագնացական ուսումնարանի գլխավոր մասնաշենքը վերցվել է պետական պաշտպանության տակ որպես տարածաշրջանային նշանակության մշակութային ժառանգության օբյեկտ։

## Ճարտարապետություն
Շենքը կառուցվել է մոդեռն ոճով։ Նրա հատակագիծն ուղղանկյունաձև է, երկար ճակատը նայում է Սեդովի փողոցին։ Երկհարկանի աղյուսե շենքն ունի թեք տանիք։ Ճակատի կենտրոնական մասն ընդգծված է ելուստավորմամբ և ունի աղեղնաձև ավարտ։ Գլխավոր ճակատի կողային ելունները ծայրամասերում ունեն ատտիկոսով զարդարված ելուստավորում։ Ճակատի ձևավորման մեջ օգտագործվել են կաթիլաձև ներդիրներ, միջհարկային գոտիներ, աղյուսե զարդաքիվեր, սվաղային երեսկալներ։ Շենքն ունի պլանավորման միջանցքային համակարգ՝ սենյակների երկկողմանի տեղադրմամբ։

## Պատկերասրահ

Պատկեր:Rostov marine college old 1.jpg|
Պատկեր:Rostov marine college old 2.jpg|
Պատկեր:Ростов на Дону Интерьер мореходного учебного заведения.jpg|
Պատկեր:Здание главного корпуса Ростовского мореходного училища дальнего плавания.JPG|


## Տես նաև
* Ռոստովի ծովագնացական դասընթացների շենք

## Ծանոթագրություններ

Կատեգորիա:1914 հիմնադրումներ
Կատեգորիա:Դոնի Ռոստովի շենքեր և կառույցներ
Կատեգորիա:Դոնի Ռոստովի տեսարժան վայրեր
Իմ քայլը դաշինք

**«Իմ քայլը» դաշինք**, լուծարված քաղաքական դաշինք Հայաստանում, որի հիմքը «Քաղաքացիական պայմանագիր» կուսակցությունն էր, և որի մաս էին կազմում նաև քաղաքացիական հասարակության տարբեր ներկայացուցիչներ։ Այն ձևավորվել էր 2018 թվականի օգոստոսին Երևանի ավագանու 2018 թվական ընտրություններից առաջ։ Լուծարվել է 2021 թվականի մայիսին՝ հայտարարելով, որ «Քաղաքացիական պայմանագիր» կուսակցությունն անկախ է մասնակցելու 2021 թվականի Հայաստանի խորհրդարանական ընտրություններին։

Դաշինքի առաջնորդը Հայաստանի վարչապետ Նիկոլ Փաշինյանն էր։

## Պատմություն
2018 թվականի սեպտեմբերի 23-ին դաշինքը մասնակցել և քաղաքապետի թեկնածու Հայկ Մարությանի հետ հաղթել է Երևանի ավագանու ընտրություններին՝ ստանալով ավագանու 65 տեղերից 57-ը։

Դաշինքը մասնակցել է նաև Հայաստանի 2018 թվականի խորհրդարանական ընտրություններին։

## Ընտրություններ

#### Երևանի ավագանու ընտրություններ

#### Հայաստանի խորհրդարանական ընտրություններ, 2018

## Ծանոթագրություններ

Կատեգորիա:2018 հիմնադրված կուսակցություններ
Կատեգորիա:Հայաստանի լիբերալ կուսակցություններ
Հանրապետություն կուսակցություն

**Հանրապետություն կուսակցություն**, գործող քաղաքական կուսակցություն Հայաստանում։ Կուսակցությունը հիմնադրել են ՀՀԿ-ի և ԵԿՄ-ի նախկին անդամ Արամ Սարգսյանը, Ալբերտ Բազեյանը, Վաղարշակ Հարությունյանը և Արա Կետիկյանը 2001 թվականի ապրիլին։ Կուսակցության նախագահը Արամ Սարգսյանն է։

## Մասնակցությունը խորհրդարանական ընտրություններին
### 2003 - 2007
Հայաստանի 2003 թվականի խորհրդարանական ընտրություններին կուսակցությունը ստացել է 131 տեղերից 1֊ը։ Հայաստանի 2007 թվականի խորհրդարանական ընտրություններին կուսակցությունը չի հաղթահարել անցողիկ շեմը՝ 1,65%։

### 2017
Հայաստանի 2017 թվականի խորհրդարանական ընտրություններին և Երևանի ավագանու 2017 թվականի ընտրություններին կուսակցությունը մասնակցել է «Ելք» դաշինքով։

### 2018
Հանրապետություն կուսակցությունը Հայաստանի 2018 թվականի խորհրդարանական ընտրություններին մասնակցել է «Մենք» դաշինքով։

## Ծանոթագրություններ

## Արտաքին հղումներ
*Հանրապետություն կուսակցություն - Քաղաքական երկխոսություն

Կատեգորիա:2001 հիմնադրումներ Հայաստանում
Կատեգորիա:Հայաստանի կուսակցություններ
Հետքեր ասֆալտի վրա

**«Հետքեր ասֆալտի վրա»** (), նկարված մուլտիպլիկացիոն ֆիլմ՝ ստեղծված 1964 թվականին Վյաչեսլավ Կոտյոնոչկինի կողմից և Վլադիմիր Դանիլովի կողմից։

## Սյուժե
Փոքրիկ շնիկն ու փորձառու շունը գնում են կորած տղային (շնիկի տիրոջը) գտնելու։ Ասֆալտի վրայի հետքերից նրանք հասկանում են, որ տղան հեծանիվ վարելիս չի պահպանել ճանապարհային երթևեկության կանոնները, ինչի արդյունքում վթարի է ենթարկվել ու հայտնվել հիվանդանոցում։

## Ստեղծողներ

## Մրցանակներ
* 1967 – Սոցերկրների աշխատանքի պահպանության մասին ֆիլմերի *IV* միջազգային կինոփառատոն Բուդապեշտում — Արծաթե մեդալ տիկնիկային ու նկարված ֆիլմերի կատեգորիայում։

## Հետաքրքիր փաստեր
* «Հետքեր ասֆալտի վրա» մուլտֆիլմում կիրառվել է ֆոտոֆակտուրայի օգտագործումը՝ որպես տեխնոլոգիական նորարարություն նկարված մուլտիպլիկացիայում ֆոների պատրաստման բազմազան եղանակների շարքում։

## Վերաթողարկում
Մուլտֆիլմը բազմիցս թողարկվել է DVD-ով մուլտֆիլմերի հավաքածուներում.
* «Քեռի Ստյոպան՝ միլիցիոներ» («Սոյուզմուլտֆիլմ»), սկավառակում ընդգրկված մուլտֆիլմեր՝ «Քեռի Ստյոպան` միլիցիոներ» (), «Վտանգավոր չարաճճիություն» (), «Հետքեր ասֆալտի վրա» (), «Հետաքննիչ» (), «Արջուկը ճանապարհին» (), «Կարելի է և չի կարելի» (), «Խիզախ տեսուչ Մամոչկինը» (), «Ճանապարհային հեքիաթ» ()։

## Ծանոթագրություններ

## Գրականություն
#.

Բովանդակություն՝ 
*Վ. Կորոստիլյով, «Վովկան Յոթ սար հեռու գտնվող թագավորությունում» () – էջ 5
*Վ. Սուտեև, «Ձկնորս կատուն» () – էջ 25
*Վ. Սուտեև, «Աքաղաղն ու ներկերը» () – էջ 35
*Ֆ. Խիտրուկ, «Արջուկը» () – էջ 47
*Գ. Բալ, Գ. Ցիֆերով, «Ալյոշայի հեքիաթները» () – էջ 65
*Լ. Զուբկովա, «Հեքիաթ ծեր մայրու մասին» () – էջ 81
*Վ. Դանիլով, «Հետքեր ասֆալտի վրա» () – էջ 97
*Լ. Բելոկուրով, «Գունան բատոր» () – էջ 113
*Ա. Կումմա, Ս. Ռունգե, «Խոզուկ-խնայատուփ» () – էջ 125
*Ժ. Վիտենզոն, «Շնիկը» (Ձեռնոցը) (, Варежка) – էջ 135
*Ա. Խմելիկ, «Իվան Սեմյոնովի կյանքն ու տառապանքները» () – էջ 145
*Ն. Գերնեգ, «Ուզում եմ համարձակ լինել» () – էջ 159
*Մ. Վոլպին, «Քաջ դերձակը» () – էջ 175
*Ն. Էրդման, «Ճանապարհորդ գորտը» () – էջ 205

## Արտաքին հղումներ
* 
* 
* «Հետքեր ասֆալտի վրա» մուլտֆիլմը Յութուբում

Կատեգորիա:1964 մուլտֆիլմեր
Կատեգորիա:«Սոյուզմուլտֆիլմ» ստուդիայի մուլտֆիլմեր
Կատեգորիա:Խորհրդային մուլտֆիլմեր
Կատեգորիա:Մուլտֆիլմեր շների մասին
Կատեգորիա:Վյաչեսլավ Կոտյոնոչկինի մուլտֆիլմեր
Օղլան Նիժա

**Օղլան Նիժա**, լեռնագագաթ Զանգեզուրի լեռնաշղթայում, Հայաստանի Գորիս քաղաքց 25 կմ հարավ-արևմուտք, Արաքս և Բարգուշատ գետերի ջրբաժանում։

## Ծանոթագրություններ

Կատեգորիա:Զանգեզուրի լեռնաշղթա
Կատեգորիա:Լեռներ այբբենական կարգով
Կատեգորիա:Արցախի Հանրապետության լեռներ
Թութակ Կեշայի առավոտը

**«Թութակ Կեշայի առավոտը»** (), նկարված մուլտֆիլմ՝ ստեղծված 2002 թվականին «Սոյուզմուլտֆիլմ» ստուդիայի կողմից։ 2003 թվականին Սուզդալում մասնակցել է անիմացիոն ֆիլմերի փառատոնի մրցութային ծրագրին։

## Սյուժե
Թութակ Կեշան հեռուստացույց է նայում, բայց վիրավորված անջատում է այն, քանի որ տարբեր կենդանիների մասին ֆիլմեր են նկարահանում, իսկ իր մասին՝ ոչ։ Եվ այդ ժամանակ Վովկան նրան առաջարկում է տեսախցիկով ֆիլմ նկարահանել, որը Կեշան անվանում է «Թութակ Կեշայի առավոտը»։

Առավոտյան մարմնամարզության և փոշեկուլով սենյակը մաքրելու մասին երկու անհաջող դուբլից հետո թութակը որոշում է ֆիլմ նկարահանել ապուր եփելու մասին։ Բայց նա եփում է յուրօրինակ ձևով՝ լցնում է կեղևով կարտոֆիլը, չափից ավելի աղ անում, ավելացնում մուրաբա, յուղը շփոթում օճառի հետ։ Ի վերջո ջուրը թափվում է կաթսայից և ողողում գազօջախը, ինչի հետևանքով էլ լուցկու վառելուց պայթյուն է տեղի ունենում։

Երբ Կեշան այնուամենայնիվ առաջարկում է շարունակել ֆիլմի հետագա նկարահանումները, Վովկան բողոքում է և նրան առաջարկում նախ սովորել։ Նա սկսում է պարծենկոտ ու ինքնավստահ թութակին հարցեր տալ, որոնց թութակը տալիս է սխալ պատասխաններ կամ էլ խորամանկում է ու դուրս փախչում։

Այդ ամենը հանգեցնում է անսպասելի ու տհաճ արդյունքների։

## Ստեղծողներ
* Սցենարի հեղինակ − Ալեքսանդր Կուրլյանդսկի
* Կինոռեժիսոր − Ալեքսանդր Դավիդով
* Տիպաժներ − Անատոլի Սավչենկո
* Բեմադրող նկարիչ − Ելիզավետա Ժարովա
* Կոմպոզիտոր − Ռեզո Չիրինաշվիլի
* Հնչյունային օպերատոր − Վլադիմիր Օրյոլ
* Դերերը հնչյունավորել են՝ Օլգա Շորոխովա − *Վովկա*, Իգոր Խրիստենկո − * Թութակ Կեշա*, Կլարա Ռումյանովա − *Ագռավ*
* Նկարիչ-մուլտիպլիկատորներ − Օլգա Օռլովա, Գալինա Զոլոտովսկայա, Օլգա Վասինա, Դմիտրի Կուլիկով, Վլադիմիր Շևչենկո, Իոսիֆ Կուրոյան, Ալեքսանդր Դավիդով
* Կինոօպերատոր − Քաբուլ Ռասուլով
* Խմբագիր − Տատյանա Պապորովա
* Նկարահանող խմբի ղեկավար − Վասիլի Զվերև
* Պրոդյուսեր − Էրնеստ Ռախիմով

## Կերպարներ
Գործող կերպարները նկարագրված են հիմնական՝ «Անառակ թութակի վերադարձը» հոդվածում։

## Տես նաև
* Անառակ թութակի վերադարձը (առաջին թողարկում)
* Անառակ թութակի վերադարձը (երկրորդ թողարկում)
* Անառակ թութակի վերադարձը (երրորդ թողարկում)

## Ծանոթագրություններ

## Արտաքին հղումներ
* 
* Թութակ Կեշայի նոր պատմությունները Սերգեյ Կապկով, 2002 թ.

Կատեգորիա:2002 մուլտֆիլմեր
Կատեգորիա:«Սոյուզմուլտֆիլմ» ստուդիայի մուլտֆիլմեր
Կատեգորիա:Ռուսական մուլտֆիլմեր
Կատեգորիա:Մուլտֆիլմեր թռչունների մասին
Կատեգորիա:Անառակ թութակի վերադարձը
Կատեգորիա:Ալեքսանդր Դավիդովի մուլտֆիլմեր
Բազեի երգը (մուլտֆիլմ)

**«Բազեի երգը»** (), երաժշտական լայնէկրան մուլտիպլիկացիոն ֆիլմ՝ ստեղծված 1967 թվականին ռեժիսոր-մուլտիպլիկատոր Բորիս Ստեպանցևի կողմից Մաքսիմ Գորկու համանուն ստեղծագործության հիման վրա։

Մուլտֆիլմում օգտագործվել է երաժշտությունը Ալեքսանդր Սկրյաբինի ստեղծագործություններից Ռոման Լեդենյովի երաժշտական կոմպոզիցիայի ներքո և գեղանկարչություն ապակու վրա տեխնիկան։

## Սյուժե
Մուլտֆիլմն սկսվում է սպիտակ բազեի ու ագռավների երամի կռվի ցուցադրությամբ, որը խորհրդանշում է Բարու և Չարի հակամարտությունը։ Ի վերջո վիրավոր բազեն ընկնում է կիրճը։ Նրա մոտ է սողում լորտուն և փորձում վիրավոր թռչունին համոզել, որ պայքարն անօգուտ է և ապացուցում իր խաղաղ, աննկատ գոյության առավելությունները։ Սակայն, ինչպես ասվում է,  «սողալու համար ծնվածը թռչել չի կարող»։

## Ստեղծողներ
* Սցենարի հեղինակ և ռեժիսոր՝ Բորիս Ստեպանցև
* Բեմադրող նկարիչ՝ Անատոլի Սավչենկո
* Օպերատոր՝ Միխայիլ Դրույան
* Հնչյունային օպերատոր՝ Բորիս Ֆիլչիկով
* Ռեժիսորի օգնական՝ Ե. Շիլովա
* Նկարիչներ՝ Գելի Արկադև, Տ. Զեբրովա, Վ. Իսաևա
* Մոնտաժող՝ Վ. Տուրուբիներ
* Օպերատորի օգնական՝ Ն. ՆԱյաշկովա
* Խմբագիր՝ Արկադի Սնեսարյով
* Նկարիչ-մուլտիպլիկատորներ՝ Յուրի Բուտուրին, Նիկոլայ Ֆեոդորով, Անատոլի Աբարենով, Լեոնիդ Նոսիրև, Լեոնիդ Կայուկով, Անատոլի Պետրով
* Նկարիչ-դեկորատորներ՝ Դմիտրի Անպիլով, Իրինա Սվետլիցա
* Ֆիլմի տնօրեն՝ Ա. Զորինա
* Տեքստը կարդում են՝ Ռոլան Բիկով — *Լորտու*, Ալեքսեյ Բախար — *հեղինակի խոսք*

Ստեղծողների ցանկը կազմվել է ըստ մուլտֆիլմի տիտրերի։

## Վերաթողարկում DVD-ով
Մուլտֆիլմը բազմիցս վերաթողարկվել է DVD-ով մուլտֆիլմերի տարբեր հավաքածուներում։
* *«Թռչնակներ» ()*, Սոյուզմուլտֆիլմ, տեղայնացնող՝ «Союз», սկավառակում ընդգրկված մուլտֆիլմեր՝ «Պինգվիններ» (, 1968), «Երեք պինգվին» (, 1961), «Խածկտիկ» (, 1983), «Սա ի՞նչ թռչուն է» (, 1955), «Երգ բազեի մասին» (, 1967), «Շվիկի ու թռչնակի մասին» (, 1977), «Կամ թռչուն է, կամ էլ գազան» (, 1984), «Սիրահարկոտ ագռավը» (, 1988), «Աքաղաղն ու ներկերը» (, 1964)։

## Մուլտֆիլմի մասին
Ռեժիսոր Բորիս Ստեպանցևը մուլտֆիլմի մտահղացման մասին պատմել է.

Մեր ֆիլմով մենք ուզում էինք ընդգծել, որ մեր արվեստը, ինչպես պնդել է Գորկին, պետք է ակտիվորեն հանդես գալ ընդդեմ անտարբերության, քաղքենիության, այն երևույթների, որոնք անհամատեղելի են ապագայի հասարակության հետ, հարմար ու կուշտ փիլիսոփայության, սայթաքուն ու չկուն փիլիսոփայության, լորտուների փիլիսոփայության։ Այդպես էլ ստեղծվել է Լորտուն. մեր ֆիլմում նա քաղքենի է, որը վերջնական հաշվով դատապարտված է կործանման։ Մեզ թվում էր, թե «Բազեի երգի» նման մեկնաբանությունը չի խեղաթյուրի հեղինակի մտահղացումը, այլ ընդհակառակը, «Երգին» կստիպի հնչել նոր ուժով, հրատապ ու սուր...

## Ծանոթագրություններ

## Աղբյուրներ
* Асенин С.В. «Волшебники экрана» Драматургия мультфильма. Проблема экранизации.

Կատեգորիա:1967 մուլտֆիլմեր
Կատեգորիա:«Սոյուզմուլտֆիլմ» ստուդիայի մուլտֆիլմեր
Կատեգորիա:Խորհրդային մուլտֆիլմեր
Կատեգորիա:Մաքսիմ Գորկու ստեղծագործությունների էկրանավորումներ
Կատեգորիա:Մուլտֆիլմեր թռչունների մասին
Կատեգորիա:Ռուսերեն մուլտֆիլմեր
Անուշկա Դելոն

**Անուշկա Դելոն** (, ), կինոյի, թատրոնի և հեռուստատեսության ֆրանսիացի դերասանուհի։

## Կենսագրություն
[մինի|Հոր՝ Ալեն Դելոնի հետ, [Կանն, 2010 թվական]]
Անուշկա Դելոնը ծնվել է ֆրանսիացի դերասան Ալեն Դելոնի և հոլանդացի մոդել Ռոզալի վան Բրեմենի ընտանիքում՝ 1990 թվականի նոյեմբերի 25-ին։

Ունի կրտսեր եղբայր՝ Ալեն-Ֆաբիեն Դելոնն ու երկու ավագ եղբայր՝ հոր այլ կապերից ծնված։

Անուշկայի աչքերը տարբեր գույնի են՝ շագանակագույն և կապույտ։

12 տարեկանում իր դեբյուտն արեց՝ հոր հետ խաղալով «*[[Առյուծ (ֆիլմ, 2003)|Առյուծ]]*» ֆիլմում, որը Ժոզեֆ Կեսսելի վեպի էկրանավորումն է։ 2007 թվականից 2010 թվականներին Անուշկա Դելոնը սովորել է Փարիզի «Cours Simon»-ում: 2011 թվականից հոր հետ հանդես է գալիս Բուֆ Պարիզյեն երաժշտական թատրոնում։

2015 թվականին մասնակցել է Ֆորտ Բոյար խաղին։

## Թատերական աշխատանքներ
* *Սովորական օր* (2011), ռեժիսոր՝ Ժան-Լյուկ Մորո
* *Սովորական օր* (2014/15), ռեժիսոր՝ Անն Բուրժո
* *Սառցակալածը* (2015), ռեժիսոր՝ Սթիվ Սուիսսա
* *Թիթեռներն ազատ են* (2016), ռեժիսոր՝ Ժան-Լյուկ Մորո

## Ֆիլմագրություն
* *[[Առյուծ (ֆիլմ, 2003)|Առյուծ]]* (2003) - Պատրիսիա Բուլիթ
* *[[Ինտիմ կյանք օկուպացիայի ժամանակ (ֆիլմ)|Ինտիմ կյանք օկուպացիայի ժամանակ]]* (2011) - պատմող
* *[[Սերը օկուպացիայի ժամանակ (ֆիլմ)|Սերը օկուպացիայի ժամանակ]]*  (2011) - պատմող

## Ծանոթագրություններ

## Արտաքին հղումներ
* Stars : toute l’actu des stars — Gala
* 

Կատեգորիա:21-րդ դարի դերասանուհիներ
Կատեգորիա:Թատրոնի ֆրանսիացի դերասանուհիներ
Կատեգորիա:Ֆրանսիացի դերասանուհիներ
Կատեգորիա:Ֆրանսիացի կինոդերասանուհիներ
Կատեգորիա:Ֆրանսիացի հեռուստատեսային դերասանուհիներ
Մաշան ու կախարդական մուրաբան

**«Մաշան ու կախարդական մուրաբան»** (), խորհրդային նկարված մուլտֆիլմ՝ ստեղծված 1979 թվականին «Սոյուզմուլտֆիլմ» ստուդիայի կողմից։

## Սյուժե
Մուլտֆիլմն այն մասին է, թե ինչ վատ է խաբելն ու այն մասին, որ գաղտնիքը միշտ էլ բացահայտվում է։

Տատիկը մուրաբա էր եփել ու դրել պահարանում ձմռան համար։ Մաշան չի կարող սպասել ձմռանն ու ցանկանում է մուրաբան համտեսել։ Երբ տատիկը գնում է հանգստանալու, թոռնուհին պահարանից հանում է անոթը, բացում այն ու սկսում մեծ գդալով մուրաբան ուտել։ Ուտում է ամբողջն առանց մնացորդի։

Այդ ժամանակ տատիկը հետ է գալիս, Մաշան փորձում է անոթը տեղը դնել, բայց շտապելուց այն ջարդում է։ Երբ տատիկը հարցնում է. «Ո՞վ է կերել մուրաբան», աղջիկը ցույց է տալիս կատվին։ Տատիկը թոռնուհուն ասում է, որ մուրաբան կախարդական էր. այն ուտողը կփոքրանա։ Եվ Մաշային թվում է, թե ինքը փոքրացել է, հայտնվել դատարկ անոթի մեջ, իսկ կատուն ցանկանում է իրեն պատժել խաբելու համար։ Այդ ժամանակ թոռնուհին խոստովանում է իր մեղքն ու տատիկին խոստանում այլևս չխաբել ու առանց հարցնելու ոչինչ չվերցնել։ Տատիկը խոստովանում է, որ ինքն արդեն գուշակել էր, թե ով է կերել մուրաբան, որովհետև կատուները մուրաբա չեն ուտում։

## Նկարահանող խումբ
* Սցենարի հեղինակ – Վասիլի Լիվանով
* Ռեժիսոր – Լև Միլչին
* Բեմադրող նկարիչ – Մարիա Ռուդաչենկո
* Կոմպոզիտոր – Յան Ֆրենկել
* Օպերատոր – Միխայիլ Դրույան
* Հնչյունային օպերատոր – Բորիս Ֆիլչիկով
* Խմբագիր – Ռաիսա Ֆրիչինսկայա
* Նկարիչ-մուլտիպլիկատորներ – Օլեգ Կոմարով, Ռենատա Միրենկովա, Ալեքսանդր Պանով, Տատյանա Պոմերանցևա
* Մոնտաժող – Օլգա Վասիլենկո
* Օգնականներ – Օ. Ապանասովա, Ե. Սինիցկայա
* Տեքստը կարդում է – Վասիլի Լիվանով
* Տնօրեն – Լյուբով Բուտիրինա

## Վերաթողարկում DVD-ով
Մուլտֆիլմը բազմիցս (2006, 2007 և 2008 թվականներին) DVD-ով վերաթողարկվել է «Հեքիաթներ Մաշենկայի մասին» մուլտֆիլմերի հավաքածուներում («Սոյուզմուլտֆիլմ»)։

## Ծանոթագրություններ

Կատեգորիա:1979 մուլտֆիլմեր
Կատեգորիա:«Սոյուզմուլտֆիլմ» ստուդիայի մուլտֆիլմեր
Կատեգորիա:Խորհրդային մուլտֆիլմեր
Կատեգորիա:Մուլտֆիլմեր երեխաների մասին